cyanic-selkie/wikianc huggingface dataset:
Isidor Philipp
Philipp opiskeli Pariisin konservatoriossa Georges Mathias'n johdolla ja voitti konservatorion ensipalkinnon vuonna 1883. Hän sai opetusta myös Camille Saint-Saënsilta ja Stephen Helleriltä. Hän aloitti tämän jälkeen soolouran ja piti Lontoon-debyyttinsä vuonna 1890. Philipp oli vuosina 1903–1934 pianonsoiton professorina Pariisin konservatoriossa, jossa hänen oppilaisiinsa kuului Albert Schweitzer. Vuosina 1941–1955 hän asui Yhdysvalloissa, jossa opetti yksityisesti enimmäkseen New Yorkissa. 91-vuotiaana Philipp esitti jäähyväiskonsertissaan César Franckin viulusonaatin piano-osuuden.
Harjapäät
Harjapäät (Taeniatherum) on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi vain yksi laji: meduusaharjapää (Taeniatherum caput-medusae). Sukuun on kuvattu aikojen kuluessa muitakin lajeja, mutta ne on sittemmin todettu samoiksi lajeiksi kuin meduusaharjapää. Meduusaharjapäästä on erotettu joskus alalajeja.
Sihote-Alinin meteoriitti
thumb|right|Eräs löydetty pala ilmakehässä hajonneesta Sihote-Alinin meteoriitista.
Sihote-Alinin meteoriitti tuli maahan massiivisena rautasateena 12. helmikuuta 1947 Venäjällä Sihote-Alinin vuorilla 440 kilometriä koilliseen Vladivostokista. Meteoriitti oli 23 tonnin painoinen ja tyypiltään rautameteoriitti.
Lapsinero
pienois|[[Wolfgang Amadeus Mozart on tunnetuimpia esimerkkejä lapsinerosta. Kuvassa Mozart 6-vuotiaana asussa, jonka hän sai esiinnyttyään keisarilliselle hoville Wienissä vuonna 1762.]] Lapsinero tai ihmelapsi on poikkeuksellisen lahjakas lapsi, joka kykenee jollain alueella aikuismaisiin, jopa ammattilaistasoisiin suorituksiin. Jonkun lapsen nimeäminen neroksi on määritelmäkysymys, kuten nerous ylipäätään.
Lapsineroja on eniten musiikissa, shakissa ja matematiikassa, koska ne ovat aloja, joissa on selvä ja johdonmukainen rakenne tai säännöt. Lapsineroja on vähemmän sellaisilla aloilla, jotka ovat vaikeammin mitattavia.
Lapsinerot syntyvät usein tavallisiin perheisiin. Poikkeuslahjakkuuden kehittymisessä on kyse psykologisten, sosiologisten, biologisten ja historiallisten tekijöiden yhteisvaikutuksesta. Lapsinerot katoavat yleensä julkisuudesta murrosiän jälkeen, ja heistä kasvaa tavallisia aikuisia. Joistakin harvoista lapsineroista kehittyy aikuisena oman alansa mestareita.
Amateur Boxing Association
Viimeisimmässä koitoksessaan, Tammerturnauksessa ABAn edustajat nappasivat 3 kultaa, 1 hopeaa ja 1 pronssimitalia Suomesta.
Kenny Dalglish
Kenneth Mathieson "Kenny" Dalglish (s. 4. maaliskuuta 1951 Glasgow, Skotlanti) on skotlantilainen entinen jalkapalloilija ja jalkapallovalmentaja. Viimeksi hän on toiminut päävalmentajana kaudella 2011–2012 Liverpoolissa.
Hyökkääjänä pelannut Dalglish edusti urallaan Celticiä ja Liverpoolia. Hän voitti Celticissä muun muassa neljä mestaruutta ja Liverpoolissa kuusi mestaruutta sekä Euroopan Cupin kolmesti. Dalglish edusti Skotlannin maajoukkuetta kolmissa maailmanmestaruuskilpailuissa ja on maan eniten maaotteluita pelannut ja maaleja tehnyt (yhdessä Denis Law'n kanssa) pelaaja.
Celtic
Dalglish oli nuorena Rangersin intohimoinen kannattaja. Muun muassa Liverpool tarjosi hänelle sopimusta, mutta Dalglish halusi pysyä Glasgow'ssa. Rangers ei kuitenkaan pyytänyt Dalglishia kokeelle. Lopulta hän siirtyi Rangersin paikallisvastustaja Celticiin, jonka valmentaja Jock Stein halusi Dalglishin.
Dalglish allekirjoitti sopimuksen heinäkuussa 1967. Aluksi hän pelasi farmijoukkue Cumbernauld Unitedissa, jossa hän teki kauden aikana 37 maalia. Seuraavana vuonna hän teki ammattilaissopimuksen. Hän debytoi edustusjoukkueessa syyskuussa 1968 ja ensimmäisen liigaottelunsa Dalglish pelasi kaudella 1969–1970. Kausi 1971–1972 oli Dalglishin läpimurtokausi. Hän nousi vakiokokoonpanoon ja teki keskikentältä 17 maalia 31 liigaottelussa. Siitä lähtien Dalglish oli yksi Celticin tähdistä ja nousi seuran kapteeniksi 1975. Dalglish pelasi Celticissä vuoteen 1977 asti ja tuona aikana hän voitti neljä Skotlannin mestaruutta vuosina 1972–1974 ja 1977 sekä neljä Skotlannin cupia ja liigacupin kerran. Kaikkiaan hän pelasi Celticissä 322 ottelua, joissa hän teki 167 maalia.
Liverpool
Kesällä 1977 Dalglish päätti lähteä Celticistä. Hän halusi menestyä myös eurocupeissa, ja toisaalta Celtic oli hiipumassa. Bob Paisleyn valmentama Liverpool osti Dalglishin ennätyksellisellä 440 000 punnan siirtosummalla korvaamaan Hamburger SV:iin siirtyneen Kevin Keeganin.
Dalglish pelasi alusta lähtien hyvin ja voitti siirtoa epäilleet kannattajat puolelleen. Liverpoolissa hän pelasi ylempänä kuin Celticissä ja ensimmäisellä kaudellaan hän viimeisteli kaikissa kilpailuissa 62 ottelussa yhteensä 31 maalia, joista viimeinen oli Euroopan Cupin finaalin voittomaali.
Stram Kurs
Stram Kurs on tanskalainen äärioikeistolainen puolue, joka vaatii kaikkien muslimien karkottamista ja maan etnisen yhteisön säilyttämistä. Puolueen puheenjohtaja on Rasmus Paludan.
Kenny Dalglish
Liverpool
Dalglishin pelasi kahdella ensimmäisellä päävalmentajakaudellaan vielä melko paljon. Ensimmäinen kausi päättyi heti mestaruuteen. Vuosina 1987–1990 Dalglish pelasi vielä satunnaisesti mutta keskittyi pääasiassa valmentamiseen. Dalglish pelasi Liverpoolissa kaikkiaan 515 ottelua, joissa hän teki 172 maalia.
Stram Kurs
Stram Kurs keräsi tarvittavat 20 000 allekirjoitusta niin, että se sai osallistua vaaleihin ensi kertaa vuoden 2019 kansankäräjävaaleissa. Stram Kurs jäi lopulta äänikynnyksen alle, mutta puolueen vaalitulos oikeutti sen yli kahden miljoonan kruunun vuosittaiseen puoluetukeen. Vaaleissa Stram Kurs oli saanut noin 63 500 ääntä eli 1,8 prosenttia äänistä.
Kenny Dalglish
Maajoukkue
Dalglish pelasi ensimmäisen kerran Skotlannin maajoukkueessa marraskuussa 1971 Belgiaa vastaan. Hän edusti Skotlantia MM-kisoissa vuosina 1974, 1978 ja 1982. Dalglishin piti osallistua myös 1986 MM-kisoihin, mutta joutui lopulta jäämään pois polvivamman vuoksi.
Stram Kurs
Toiminta
Puolue piti huhtikuussa 2022 kiertueen useilla Ruotsin paikkakunnilla.
Kenny Dalglish
Maajoukkue
Dalglishin maajoukkueura päättyi marraskuussa 1986. Hän on Skotlannin eniten maaotteluita pelannut ja eniten maaleja (yhdessä Denis Law'n kanssa) tehnyt pelaaja.
Ura valmentajana
thumb|upright|Dalglish Liverpoolin valmentajana ottelussa [[Bolton Wanderers FC|Boltonia vastaan 2011.]] Dalglish aloitti valmennusuransa Liverpoolin pelaajavalmentajana 1985 Joe Faganin erottua. Hän onnistui johdattamaan seuran Heyselin tragedian häpeän jälkeen mestaruuteen heti ensimmäisellä kaudellaan valmentajana. Dalglish onnistui saavuttamaan vielä kaksi mestaruutta lisää vuosina 1988 ja 1990.
15. huhtikuuta 1989 tapahtunut Hillsborough’n onnettomuus, jossa 96 seuran kannattajaa menehtyi FA Cupin välierässä Nottingham Forestia, vaikutti Dalglishiin syvästi. Hän jatkoi seuran valmentamista menestyksekkäästi onnettomuuden jälkeen, mutta sen aiheuttama stressi painoi Dalglishia. Helmikuussa 1991 hän erosi kaikkien yllätykseksi tehtävistään Evertonia vastaan FA Cupissa lukemiin 4–4 päättyneen paikallisottelun jälkeen. Liverpool menetti ottelussa johtonsa neljästi mutta johti vielä liigaa. Dalglish kertoi myöhemmin kokeneensa stressin liian kovaksi. Hän katui myöhemmin eropäätöstään, mutta seura oli jo palkannut Graeme Sounessin uudeksi päävalmentajaksi.
Lokakuussa 1991 Dalglish palasi valmennustehtäviin Blackburn Roversin päävalmentajana. Hän nosti seuran Valioliigaan 1992. Dalglishin johdolla Rovers nousi Englannin jalkapalloeliittiin ollen liigahopealla 1994 ja voittaen mestaruuden 1995. Dalglish valittiin vuoden valmentajaksi. Hän jätti kuitenkin seuran mestaruuskauden jälkeen jatkaen seuran teknisenä johtajana.
Tammikuussa 1997 Dalglish palasi valmentajaksi korvaten eronneen Kevin Keeganin Newcastle Unitedin päävalmentajana. Dalglish johdatti seuran liigassa hopealle kaudella 1996–1997 ja FA Cupin finaaliin 1998. Kausi 1997–1998 ei mennyt kuitenkaan kovin hyvin Newcastlen oltua sarjassa kolmastoista, ja Dalglish sai potkut seuraavankin kauden alettua heikosti.
Dalglish palasi vanhaan seuraansa Celticiin tekniseksi johtajaksi kesällä 1999. Hän palkkasi päävalmentajaksi John Barnesin, mutta hyvästä alusta huolimatta Celtic menestyi heikosti, ja helmikuussa 2000 Barnes sai potkut. Dalglishista tuli väliaikainen päävalmentaja, mutta hänkään ei saanut kurssia käännettyä liigassa vaikka johdattikin Celticin liigacupin voittoon. Kesällä 2000 Dalglishkin sai lähteä seurasta.
Stockard Channing
pienoiskuva|Stockard Channing vuonna 1984. Stockard Channing (oik. Susan Antonia Williams Stockard 13. helmikuuta 1944 New York, Yhdysvallat) on yhdysvaltalainen Emmy- ja Tony-palkittu näyttelijä.
Kenny Dalglish
Ura valmentajana
Tammikuun alussa 2011 Dalglish palasi Liverpoolin päävalmentajaksi lähes 20 vuoden tauon jälkeen. Hänen sopimuksensa kattaa loppukauden. Dalglishin debyyttiottelussa Liverpool hävisi FA Cupin 3. kierroksella Manchester Unitedille 1–0. Helmikuussa 2012 Dalglish johdatti Liverpoolin Englannin liigacupin mestariksi. Loppuottelussa Liverpool kaatoi Cardiff Cityn rangaistuspotkukilpailussa tuoden seuralle pokaalin kuuden vuoden tauon jälkeen. Dalglishilla oli mahdollisuus voittaa myös toinen cup-pokaali kehnosti sujuneen liigakauden vastineeksi, mutta Chelsea oli parempi FA Cupin loppuottelussa maalein 2–1. Liverpool jäi lopulta sarjassa kahdeksanneksi ja Dalglish erotettiin kauden päätyttyä.
Stockard Channing
Stockard Channing on tehnyt mittavan uran niin teatterissa, elokuvissa kuin televisiossakin. Elokuvarooleista tunnetuin lienee Betty Rizzon rooli elokuvamusikaalissa Grease (1978). Televisiossa hänet taas tunnetaan parhaiten Abbey Bartletin roolista menestyssarjassa West Wing.
Kenny Dalglish
Yksityiselämä
thumb|right|Kenny Dalglish My Liverpool Home -kirjansa esittelytilaisuudessa syyskuussa 2010. Dalglish on naimisissa Marina Dalglishin kanssa. Heillä on neljä lasta; tytöt Kelly, Lynsey ja Lauren sekä poika Paul, joka on pelasi jalkapalloa ammattilaisena muun muassa Houston Dynamossa, MLS-liigassa. Marina Dalglishilla diagnosoitiin 2003 rintasyöpä, josta hän on kuitenkin toipunut. Dalglish perusti 2004 puolisoineen Marinan nimeä kantavan yhdistyksen, joka kerää rahaa rintasyöpätutkimukseen.
Dalglish on nimitetty Brittiläisen imperiumin ritarikunnan jäseneksi (MBE). Myös hänen vaimonsa sai tunnustuksen 2009.
Valmentajana
''Päivitetty 16. toukokuuta 2012''
The Honeydrippers
The Honeydrippers oli englantilainen rockyhtye, jonka perusti entinen Led Zeppelinin laulaja Robert Plant vuonna 1981. Plantin lisäksi yhtyeeseen kuului myös entinen Led Zeppelinin kitaristi Jimmy Page, entinen The Yardbirdsin kitaristi Jeff Beck sekä heidän ystäviään ja muita tunnettuja muusikoita. Huolimatta nimekkäistä jäsenistä, yhtye julkaisi vain yhden albumin, The Honeydrippers: Volume One, vasta vuoden 1984 marraskuussa. Sen kappaleista suosituimmiksi nousivat "Sea of Love" ja "Rockin' At Midnight". Albumin jälkeen yhtye hajosi kaikessa hiljaisuudessa, eikä Plantin mukaan ole tekemässä paluuta.
Munakarit
Munakarit ovat kaksi asumatonta kalliosaarta niin kutsutussa Iniön aukossa Kustavin ja Iniön välisellä vesialueella, Iniön aukon läpi johtavan kymmenen metrin laivaväylän pohjoispuolella Kustavin kunnan alueella. Saarista käytetään myös nimiä Iso Munakari sekä Vähä Munakari. Saarten pohjoispuolella on pieni, nimetön luoto. Saarilla ovat laivaväylän linjataulut.
Palm Beach (Florida)
Palm Beach on kaupunki Palm Beachin piirikunnassa Floridassa noin 104 kilometrin päässä Miamista.
Maantiede
Yhdysvaltojen Census Bureaun mukaan Palm Beachin pinta-ala on 27,0 km², josta 10,2 km² on maata ja 16,9 km² vettä. Veden osuus on 62,45 %.
Väestö
Kaupungissa on 10 468 asukasta, joista yli puolet on yli 65-vuotiaita (52,6 %) ja 9,4 % on alle 18-vuotiaita.
Poseídi
Poseídi on Kreikan kylä, joka kuuluu hallinnollisesti Kassándran kuntaan, Chalkidikín alueyksikköön ja Keski-Makedonian alueeseen. Poseídi on osa Kalándran kyläyhdyskuntaa. Kylän väkiluku on 70 (vuonna 2011).
pienoiskuva|vasen|Poseídin niemen rantaa ja majakka. Poseídin kylä sijaitsee Chalkidikín niemimaalla lähellä Kassándran niemen länsirannikolla olevan pienemmän niemen kärkeä. Kylä on saanut merenjumala Poseidoniin viittaavan nimensä lähistöllä antiikin aikana sijainneesta Poseidonin pyhäköstä. Se liittyi lähellä sijainneeseen Menden kaupunkiin. Poseídin niemellä kylän lähellä on paljon hiekkarantaa. Niemen kärjessä on majakka, jonka korkeus on 14,5 metriä. Se rakennettiin vuonna 1864.
Kotkan nuorisovaltuusto
Toiminta
Nuorisovaltuusto, eli "NuVa" toimii aktiivisessa vuorovaikutuksessa nuorten ja nuorisotyötä tekevien kanssa. Nuorisovaltuusto valitsee edustajansa eri lautakuntiin, joissa edustajalla on läsnäolo- ja puheoikeus. Lisäksi Nuorisovaltuusto valitsee kaksi edustajaa kaupunginvaltuustoon, jossa NuVan jäsenillä on puhe- ja läsnäolo-oikeus. Nuorisovaltuustossa on 21 jäsentä ja kolme varajäsentä. Jäsenet ovat iältään 14–21-vuotiaita.
Nuorisovaltuutetut osallistuvat myös erilaisiin paikallisiin ja kansallisiin tilaisuuksiin sekä edustavat Kotkalaista nuorisoa ja nuorisovaltuustoa kansainvälisissä tapahtumissa.
Näkyvyys
Kotkan nuorisovaltuustolla on omat facebook- ja instagram tilit. Näillä sosiaalisen median kanavilla NuVa kertoo omasta ajankohtaista toiminnastaan ja Kotkan alueen tapahtumista.
Kotkan nuorisovaltuusto näkyy myös ajoittain Kymensanomissa ja muissa paikallisissa tiedotusvälineissä, sekä Kotkan kaupunginvaltuuston kokouksissa, jotka yleensä kuvataan ja julkaistaan Kotkan kaupungin youtube -sivuille.
Kausi ja vaalit
Nuorisovaltuusto toimii kahden kalenterivuoden pituisina kausina. Kauden loputtua perustetaan aina uusi NuVa uutta kautta varten. Kauden loppu puolella NuVaan on mahdollista hakea, joko kirjallisesti tai nykyään myös netin välityksellä. Hyväksyttävän hakijan tulee olla 14-21 -vuotias Kotkan kaupungin asukas. Jos hakijoita on enemmän, kuin 21 järjestetään vaalit. Vaaleissa kouluilla ja nuorisotaloilla Kotkalaisella nuorisolla on mahdollisuus äänestää ja valita nuorisovaltuutetut. 21 eniten ääniä saanutta ehdokasta valitaan ja loput voivat mahdollisesti päästä varajäseniksi, riippuen hakijoiden määrästä ja NuVan toiminnasta.
Tapahtumat
Kotkan nuorisovaltuuston tunnetuimpia tapahtumia ovat Kotkan kaupungintalon valtaus ja itsenäisyyspäivän gaala. Syksyisin nuorisovaltuusto "valtaa" kaupungintalon yhdeksi päiväksi, paikalla on aiempina vuosina ollut erilaisia järjestöjä ja toimintaa. Kaupungintalolle on tällöin kutsuttu peruskouluista, lukioista ja ammattikouluista väkeä paikalle. NuVan itsenäisyyspäivän gaala on taas muodollinen juhlatilaisuus itsenäisyyspäivinä. Nuorisovaltuusto lähettää muodollisia kutsuja erilaisille järjestöille, yhteistyökumppaneille ja oppilaskunnille. Kutsun haltija saa tuoda tapahtumaan myös yhden seuralaisen. Itsenäisyys gaala on muodollinen ja suljettu tapahtuma, jossa on tarjolla ruokaa, viihdyttävää ohjelmaa ja musiikkia.
Kotkan nuorisovaltuusto on myös järjestänyt muita yksittäisiä tapahtumia vuosien mittaan liittyen esim. 2017 kuntavaaleihin nuorten vaaliehdokkaiden vaalipaneelin, 2017 Kotkan kaupunginjohtajan ehdokkaiden haastattelu, nuorten ja päättäjien tapaaminen liittyen lukiokoulutukseen ja joukkoliikenteeseen 2016.
Edustus
Kotkan nuorisovaltuustolla on edustustusta seitsemässä kotkan kaupungin toimielimessä.
Marskin ryyppy
Ainesosat
Juomasekoituksen yksityiskohdista on kiistelty liki 50 vuotta, eikä alkuperäisen reseptin mukaisia ainesosia enää ole saatavana. Sekoituksen kehitti alun perin Mannerheimin adjutantti Ragnar Grönvall marsalkan pyydettyä tätä tekemään jotain sulfiittispriistä tehdyn sodanaikaisen huonolaatuisen votkan, ns. tikkuviinan, maulle. Tarkoituksena oli peittää halvan viinan makua lisäämällä mukaan tilkka kalliimpia aineita.
Tavaramerkki
Ryypyn tavaramerkki kuului pitkään Mikkelin Klubille. Vuonna 1995 yhdistys vuokrasi valmistusoikeudet brittiläiselle Allied Domecq Wines & Spirits Ltd:lle. Yritys valmistutti juomaa myyntiin kuopiolaisella Lignell & Piispasella. Marraskuussa 2005 Mikkelin Klubi kertoi myyneensä tavaramerkin kansainväliselle alkoholijätille Pernod Ricardille. Tarkkaa kauppasummaa ei kerrottu julkisuuteen, mutta sen sanottiin olevan ”miljoonia mummon markkoja”. Huhtikuussa 2009 juoman oikeudet siirtyivät aiemmin vain sen valmistuksesta huolehtineelle Lignell & Piispaselle.
Monien asiantuntijoiden mukaan tavaramerkillä myyty tuote ei kuitenkaan ole lähinnä alkuperäistä reseptiä. Alkossa myytävä Ritarin Ryyppy on lähempänä oikeaa sekoitusta – sikäli kun sitä voidaan nykyraaka-aineista valmistaa. Toisen perusosan, pöytäviinan raaka-aine on muuttunut. Tuolloin pöytäviina saatiin sulfiittiselluloosan jätelipeästä käyttämällä ja tislaamalla. Myöskään Rajamäen akvaviittia ei enää valmisteta. Altia käyttää Ritarin Ryypyssään näiden sijasta muuta akvaviittia ja viljasta valmistettua viinaa.
Francisco Bru
Francisco ”Paco” Bru Sanz (12. huhtikuuta 1885 Madrid, Madridin maakunta, Espanja – 10. kesäkuuta 1962 Málaga, Espanja) oli espanjalainen jalkapalloilija, erotuomari ja valmentaja.
Bru oli pelipaikaltaan puolustaja. Hän edusti urallaan Barcelonaa ja Espanyolia, ja pelasi joitain otteluita myös Katalonian maajoukkueessa. Barcelonassa hän voitti Espanjan cupin vuonna 1910 sekä neljä Katalonian-mestaruutta, ja Espanyolissa kaksi lisää. Pelaajauransa jälkeen Bru ryhtyi erotuomariksi ja tuomitsi muun muassa Espanjan cupin loppuottelun vuosina 1916 ja 1917.
Vuonna 1920 Brusta tuli Espanjan maajoukkueen ensimmäinen päävalmentaja. Hänen johdollaan Espanja sijoittui toiseksi vuoden 1920 kesäolympialaisissa. Vuonna 1930 Bru valmensi Guillermo Riveron kanssa Perun maajoukkuetta ensimmäisissä maailmanmestaruuskilpailuissa. Ennen Espanjan sisällissotaa hän toimi Madridin valmentajana, ja luotsasi joukkueen Espanjan cupin voittajaksi vuosina 1934 ja 1936. Sisällissodan aikana Bru valmensi Gironaa tasavaltalaisten hallitsemilla alueilla pelatussa Lliga Mediterràniassa. Sisällissodan jälkeen hän palasi kahdeksi vuodeksi Madridiin ja valmensi myöhemmin myös Granadaa.
Saavutukset
Pelaajana
Valmentajana
Risto Autio
Risto Juhani Autio (s. 22. elokuuta 1954 Helsinki) on suomalainen näyttelijä, ohjaaja, käsikirjoittaja, laulaja ja entinen keskustan kansanedustaja.
Koulutukseltaan Autio on teatteritaiteen maisteri (1995). Hän valmistui Teatterikorkeakoulusta 1986, Jouko Turkan viimeisinä aikoina siellä. Autio oli kiinnitettynä Helsingin Kaupunginteatteriin 1986–1993.
Autio tunnetaan parhaiten Hannes Luotolan roolista TV1:n Kotikatu-sarjasta, jonka ensimmäinen jakso nähtiin 31. elokuuta 1995. Autio oli mukana sarjassa myös käsikirjoittajana. Vuonna 2006 hän jäi sarjasta pois asetuttuaan ehdolle seuraavan kevään eduskuntavaaleihin. Autio teki paluun sarjaan alkuvuodesta 2012.
Risto Autio on kirjoittanut ja ohjannut teatteri- ja ravintolanäytelmiä sekä Radioteatterille kuunnelmia. Autio on myös julkaissut cd:n Kotikatu.
Ennen teatteriuraansa Autio oli stuerttina Finnairilla sekä yrittäjäosakkaana hämeenlinnalaisessa tennisalan kaupassa.
Autio valittiin eduskuntaan 4998 äänellä vuoden 2007 eduskuntavaaleissa Suomen Keskustan listalta. Hän oli ehdolla Hämeen vaalipiiristä. Autio oli myös ehdolla seuraavissa vuoden 2011 vaaleissa, mutta ei tullut enää valituksi jatkokaudelle 1851 äänellä. Eduskuntatyön lisäksi Autiolla on ollut paljon erilaisia luottamustoimia, hänet valittiin marraskuussa 2019 Suomen Näyttelijäliiton puheenjohtajaksi kolmivuotiskaudelle 2020–2022. Hän toimi myös Hämeen taidetoimikunnan sekä näyttelijöiden tekijänoikeusjärjestö Filmexin puheenjohtajana.
Yksityiselämä
Autiolla on ensimmäisestä avioliitostaan kolme lasta, toisesta liitosta kaksospojat. Autio jäi työkyvyttömyyseläkkeelle monilihaskipureuman vuoksi vuonna 2014, mutta voi jatkaa valinnaisia näyttelijän, ohjaajan ja käsikirjoittajan töitä. Hän asuu Hämeenlinnassa.
Skalaarifunktio
Skalaarifunktio on matematiikassa  kuvaus  Rn:stä R:ään. Funktio on määritelty siis n-ulotteisessa euklidisessa avaruudessa, ja sen arvot ovat reaalilukuja. Tärkeimmät skalaarifunktiot ovat jatkuvia. Skalaarifunktion derivaatta on vektorifunktio, ja sitä kutsutaan gradientiksi.
Ahvenainen (Pälkäne)
Ahvenainen on Pirkanmaalla Pälkäneellä  Laipanmaan metsäalueella sijaitseva lampi.
Utah
Utah (suom. [utah], amerikanenglanniksi ['ju:tɒ:]) on Yhdysvaltojen osavaltio. Se liittyi liittovaltioon 45. osavaltiona 4. tammikuuta 1896. Utahin rajanaapureita ovat Idaho ja Wyoming pohjoisessa, Colorado idässä, New Mexico kaakossa, Arizona etelässä ja Nevada lännessä. Osavaltion asukasluku vuonna 2020 oli 3 271 616. Pääkaupunki ja suurin kaupunki on Salt Lake City, jonka metropolialueella asukkaita on noin 1,1 miljoonaa. Valtauskonnolla Myöhempien aikojen pyhien Jeesuksen Kristuksen kirkolla on suuri vaikutus osavaltion politiikkaan, ja osavaltio onkin Yhdysvaltain konservatiivisimpien joukossa.
Ahvenainen (Pälkäne)
Maantietoa
Lammen pinta-ala on 3,1 hehtaaria ja se on 450 metriä pitkä ja 250 metriä leveä. Se on muodostunut samalla tavalla kuin muutkin lähialueen pikkujärvet Ahvenainen, Musta-Sorsamo, Pikku-Sorsamo, Iso-Sorsamo, Kailajärvi, Pikku-Kaila, Masolammi ja Haisjärvi. Lammella ei ole kartan mukaan saaria ja se on autio. Sen rantaviivan pituus on 1,1 kilometriä ja sen rannat ovat suota lukuun ottamatta mäkien rinteitä.
Utah
Utahin osavaltion nimen etymologiasta on kaksi teoriaa. Ensimmäisen mukaan se tulee ute-nimisestä heimosta, joka tarkoittaa "vuoristokansaa". Toisen teorian mukaan nimi tulee apaššikielten sanasta yuttahih, joka tarkoittaa "ne, jotka asuvat korkealla".
Ahvenainen (Pälkäne)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Lammen vedenpinnan korkeus on 126,5 metriä mpy. Siihen on johdettu pohjoisesta suon kuivatusoja. Sen laskuoja Ahvenaisenoja lähtee lammen pohjoispäästä ja se yhtyy Sulunojaan 1,5 kilometrin päässä. Vesireitin vedet laskevat lopuksi Sappeenjärven kautta Pälkäneveden Jouttesselän Hiukonlahteen.
Utah
Maantiede
Utah jakautuu kolmeen maantieteelliseen alueeseen: Coloradon laakioon, Great Basiniin ja Kalliovuoriin.
Ahvenainen (Pälkäne)
Historiaa
Lähialueen pikkujärvien muodostumishistoria alkaa viimeisen jääkauden lopussa noin 10 000 vuotta sitten, kun mannerjäätikkö suli ja paikalle jäi Itämeren Yoldia-vaiheen aikainen saaristo, jonka vedenpinnan korkeus sijaitsi nykyisen 145–150 metrin korkeuskäyrällä. Vapautuneiden alueiden morenimaat huuhtoutuivat rannasta mereen ja aallokko jätti mäkien rinteille rantavoiminen paljastamia kalliopintoja. Ahvenaisen koillispuolella sijaitseva Ahvenaiskallio on tällainen yksinäinen muinaissaari, jonka halkaisija on 300 metriä. Merenpinta laski nopeasti ja järvet jäivät alueen lähekkäisten kallioisten moreenimäkien välisiin painaumiin, jotka tämän jälkeen alkoivat soistua.
Utah
Maantiede
Utahin osavaltion alue on valtaosin suuren vesistön jäännettä. Osavaltiossa on laajoja suolatasankoja ja suolajärviä.
Tärkeimpiä vesistöjä ovat osavaltion halki kulkevat joet kuten muun muassa Coloradojoki sivujokineen. Utahissa on useita järviä, joista suurin osa suolapitoisia: Iso Suolajärvi, Utahjärvi, Sevier Lake ja Lake Powell.
Vuoden kuumin kuukausi on heinäkuu, jolloin keskimääräinen ylin lämpötila Salt Lake Cityssä on noin 33,7 astetta. Keskimääräinen alin on pakkasen puolella marraskuusta helmikuuhun, kylmimmillään tammikuussa −5,8 astetta.
Historia
Ennen eurooppalaisia Utahin alueella eli intiaaneja monista heimoista kuten bannock, gosiute, navaho, paiute, shoshoni ja ute.
Vuonna 1821 Meksiko itsenäistyi, ja Utah kuului sen vaatimaan alueeseen.
Utah-nimisen osavaltion historia alkaa mormonipyhiinvaeltajista, jotka pakenivat Yhdysvaltain itärannikon osavaltioista uskonnollisia vainoja ja asettuivat suuren Suolajärven laaksoon vuonna 1847. Nimi Utah otettiin ute-intiaanien mukaan. Se sai osavaltion oikeudet vuonna 1896.
Hallinto ja politiikka
Ylintä toimeenpanovaltaa käyttää kuvernööri.
Utahin politiikkaa hallitsee republikaaninen puolue. Utahin kaikki 4 edustajainhuoneen edustajaa ja kummatkin senaattorit edustavat republikaanista puoluetta.
Osavaltio on jaettu 29 piirikuntaan.
Talous
Maatalouden tuotannosta yli kolme neljäsosaa tulee karjataloudesta, varsinkin nautakarjasta ja maitotuotteista. Kaivannaisista tärkeimpiä ovat öljy ja kupari. Suuren suolajärven vedestä saadaan magnesiumia ja suoloja.
Utahissa sovelletaan yksityishenkilöiden tuloihin tasaveroa, jonka taso vuonna 2014 oli 5 %.
Liikenne
Utahissa on 30 lentopaikkaa. Niistä suurin on Salt Lake City.
Utah Transit Authority -liikenneyhtiön pikaraitiotie TRAX palvelee Salt Lake Cityn paikallisliikennettä. Vuonna 2013 avattiin sen laajennus lentoasemalle asti.
Väestö
Utahin 2,8 miljoonasta asukkaasta 91,8 % on valkoisia. Osuus on selvästi suurempi kuin Yhdysvalloissa keskimäärin (tiedot vuosilta 2010–2012).
Lähes 80 % osavaltion väestöstä asuu Ison Suolajärven ja Salt Lake Cityn ympäristössä. Suurin osa osavaltion pinta-alasta on lähes asumatonta aavikkoa.
Utah on mormonien keskus. 55 % (2014) osavaltion asukkaista on mormoneja, 13 % protestantteja, 5 % katolilaisia, 4 % muita uskontoja ja 22 % uskonnottomia.
Utahin perustuslaki kieltää moniavioisuuden, mutta vaikka mormonikirkko irtisanoutui moniavioisuudesta jo 1890, on olemassa lahkoja joissa sitä harjoitetaan edelleen. Aiemmin moniavioisuudesta rangaistiin ankarasti. Nykyään viranomaiset eivät puutu vapaaehtoiseen moniavioisuuteen.
Kulttuuri
Koska niin suuri osuus väestöstä on mormoneja, heidän kulttuurinsa hallitsee osavaltion kulttuuria. Mormonien arvoihin kuuluu tiivis perheyhteisö, kiinnostus sukututkimukseen, alkoholin ja tupakan välttäminen ja urheilun ja muun itsensä kehittämisen harrastaminen. Kulttuuriharrastuksista tärkein on musiikki. Mormonien tabernaakkelikuoro esiintyi ensimmäisen kerran vuonna 1847. Siinä on nykyisin 325 laulajaa, jotka ovat amatöörejä mutta harjoittelevat kurinalaisesti. Salt Lake Cityn mormonitabernaakkeliin mahtuu 8 000 henkeä, siellä on erityinen akustiikka joka rikastaa kuuluisien suurten urkujen äänimaisemaa.
Kolmoisentente
Kolmoisentente syntyi kun Britannian ja Ranskan keskenään vuonna 1904 solmimaan sopimukseen yhteistyöstä puolustuksessa liittyi Venäjä vuonna 1907. Se oli seurausta 1800-luvun lopussa ja 1900-luvun alussa suurvaltojen aloittamalle kilpavarustelulle. Entente oli voimakas vastavoima Saksan, Itävalta-Unkarin ja Italian muodostamalle kolmiliitolle. Kolmoisententen jäsenillä oli myös muita liittolaisia, esimerkiksi Venäjällä Serbia ja Britannialla Japani. Ententen voidaan katsoa olevan yksi syy ensimmäisen maailmansodan syttymiseen.
Ainulindalë
Ainulindalë (quenyaa,, kirjaimellisesti Pyhien laulu) on ensimmäinen J. R. R. Tolkienin Silmarillion-teoksen osista, mutta samalla myös itsenäinen tarina. Se on luomiskertomus. Tarinan konna on (kuten useimmissa Silmarillionin tarinoissa) Melkor, jolle ei vielä ole annettu nimeä Morgoth.
Tarina
Alussa Ilúvatar teki ainurin, pyhät, jotka syntyivät hänen ajatuksistaan. Ilúvatar antoi heille sävelaiheet ja pyysi kutakin laulamaan. Kuunneltuaan heitä yksitellen ja pienissä ryhmissä Ilúvatar kutsui kaikki ainurin kokoon ja antoi heille väkevän sävelaiheen, josta ainurin oli määrä tehdä yhdessä "Suuri Soitto". Ainur alkavat laulaa, mutta pian mahtavin ainu Melkor kutoo soittoon omia ajatuksiaan, poikkeaa Ilúvatarin sävelistä ja alkaa soittaa omaa soittoaan. Hänen ympärilleen syntyy epäsointu, joka leviää. Ilúvatar nostaa uuden sävelaiheen, jota vastaan Melkorin riitasointu kamppailee ärjyen. Silloin Ilúvatar nostattaa kolmannen aiheen, joka on aluksi heikko, mutta kasvaa. Kaksi ristiriitaista aihetta soi lopulta yhtä aikaa, ja sitten Ilúvatar katkaisee soiton.
Octávio Pinto
Octávio Pinto (3. marraskuuta 1890 São Paulo – 31. lokakuuta 1950 São Paulo) oli brasilialainen säveltäjä ja arkkitehti.
Venera 10
Venera 10 oli Neuvostoliiton Venus-planeettaa tutkineen Venera-avaruusohjelman luotain. Kiertorata- ja laskeutumisosasta koostunut luotain laukaistiin 14. heinäkuuta 1975.
Ainulindalë
Tarina
Ilúvatar puhuu ainurille ja saa Melkorin häpeämään ja häpeästä kasvaa salainen viha. Sitten Ilúvatar vie ainurin tyhjyyteen ja näyttää heille näyn: maailma alkaa muodostua heidän eteensä. Ja ainur näkevät, että maailmassa on jotain, mitä he eivät ajatelleet, Ilúvatarin lapset, haltiat ja ihmiset, jotka yksin Ilúvatar oli ajatellut; ja he tulivat kolmannen sävelaiheen myötä. Sen jälkeen näky otettiin pois, mutta sitten Ilúvatar lausui "Eä" ja maailma tuli olevaksi. Monet suurimmat ainurista laskeutuivat silloin maailmaan eli Ardaan, ja heistä tuli valar, ja sinne tuli myös muita ainuja – heistä tuli maiar. Maailmaan tultuaan valar ja maiar alkavat muovata sitä soitossa syntyneen näyn mukaiseksi. Myös Melkor tulee Ardaan, mutta vieraantuu muista valarista ja asettuu itse Keski-Maahan turmelemaan kaiken kauniin, mitä valar luovat.
Venera 10
Venera 10 saapui Venuksen kiertoradalle 23. lokakuuta ja laskeutumisosa laskeutui planeetalle 25. lokakuuta 2 200 km:n päähän Venera 9 -luotaimen laskeutumisosasta.
Ainulindalë
Lähteet
Tolkien, J.R.R.: Silmarillion. WSOY 1980. ISBN 951-0-09103-0
Rhode Island
Rhode Island, [], on pinta-alaltaan Yhdysvaltojen pienin osavaltio. Se liittyi liittovaltioon 13. osavaltiona 29. toukokuuta 1790. Rhode Islandissa säädettiin 18. toukokuuta 1652 mantereen ensimmäinen orjuuden kieltävä laki. Rhode Islandin rajanaapureita ovat Massachusetts pohjoisessa ja idässä sekä Connecticut lännessä. Eteläpuolella on Atlantin valtameri. Osavaltion pääkaupunki on Providence.
Osavaltion nimi viittaa Rhode Islandin saareen, jonne samanniminen siirtokunta alun perin perustettiin.
Maantiede
Rhode Island kattaa noin 4 005 neliökilometrin suuruisen alueen, ja sen naapureita ovat pohjoisessa ja idässä Massachusettsin osavaltio, lännessä Connecticut, sekä etelässä Atlantin valtameri. Osavaltiolla on myös vesirajaa New Yorkin osavaltion kanssa.
Itäisen Rhode Islandin alueella on Narragansettin lahden alankoa. Osavaltion läntisellä alueella on puolestaan Uuden-Englannin ylänköä. Osavaltion keskivertokorkeus on 60 metriä, ja sen korkein kohta, Jerimoth Hill, kohoaa 247 metriä yli merenpinnan.
pienoiskuva|vasen|Rhode Islandin kartta ([//upload.wikimedia.org/wikipedia/commons/f/f4/Map_of_Rhode_Island_NA.png iso kuva)]
Ilmasto
Rhode Islandissa vallitsee mantereinen ilmasto. Kesät ovat kuumia ja sateisia, ja talvet puolestaan kylmiä ja lumisia. Osavaltion korkein lämpötila, 40 °C, mitattiin 2. elokuuta 1975 pääkaupunki Providencessa. Matalin lämpötila on taasen mitattu 5. helmikuuta 1996, Greenen alueella, ja se oli −31 °C. .
Historia
1700-luvulla Rhode Island eli varakasta aikakautta. Sen talouden tukijalkoja oli maanviljely ja merenkulkukauppa. Providencen ja Newportin kaupungit olivat tuohon aikaan Amerikan vilkkaimpia satamia. Vaikka orjakauppa oli tuottoisaa kauppaa Rhode Islandille, kielsi se vuonna 1774 ensimmäisenä siirtomaana orjien maahantuonnin.
Yhdysvaltain vapaussodan alkutaipaleella Rhode Island oli ensimmäisten siirtomaiden joukossa asettumassa brittiläistä hallintoa vastaan, hyökäten brittiläisiä aluksia kohti. Rhode Island kieltäytyi 4. toukokuuta 1776 osoittamasta uskollisuutta Englannin kuninkaalle ensimmäisenä siirtomaana ja julistautua itsenäiseksi. Rhodeislandilaisten itsenäisyyden palo kyti pitkään, ja se olikin viimeinen alkuperäisestä 13 siirtomaasta joka ratifioi Yhdysvaltain perustuslain.
Yhdysvaltain sisällissodassa Rhode Island oli yksi Pohjoisvaltioista. Ensimmäisen maailmansodan jälkeen osavaltiota runteli pahoin espanjantauti, minkä johdosta kouluja, kirkkoja suljettiin sekä julkisia tilaisuuksia peruttiin.
Osavaltion nimi oli virallisesti Rhode Island and Providence Plantations vuoteen 2020 asti. Kuvernööri Gina Raimondo antoi kesäkuussa 2020 määräyksen, jonka mukaan osavaltion nimestä poistetaan osuus "and Providence Plantations" poistettaisiin. Osavaltion asukkaat hyväksyivät nimenmuutoksen kansanäänestyksessä 8. marraskuuta 2020, jossa osuus poistettiin virallisesti kaikista yhteyksistä. Muutoksen puolesta äänesti 53,12 % osavaltion asukkaista. Tämä osio oltiin jätetty jo aikaisemmin pois epävirallisista yhteyksistä, sillä sanalla "plantaasi" katsottiin olevan orjuudesta muistuttava mielleyhtymä.
Hallinto
Rhode Islandin lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 38 jäsentä, alahuoneessa eli edustajainkokouksessa on 75 jäsentä.
Ylintä toimeenpanovaltaa käyttää kuvernööri. Vuodesta 2021 kuvernöörinä on ollut Dan McKee.
Talous
Rhode Islandin bruttokansantuote vuonna 2010 oli 49 miljardia dollaria. Se oli Yhdysvaltojen osavaltioista 45. tilalla.
Osavaltion pienen koon takia maanviljelys on siellä vähäistä. Tärkeimpiä osa-alueita ovat kasvihuoneiden ja taimitarhojen tuotteet, maissi, maitotuotteet, perunat ja nautakarja. Varsinaisia kaivoksia ei ole, mutta hiekkaa ja sepeliä kaivetaan ja murskataan osavaltion alueella. Kalastajien saaliista hummerit ovat arvokkaimpia, myös muita äyriäisiä, nilviäisiä ja kaloja pyydetään.
Liikenne
Rhode Islandin lentoasemista kuudella oli kaupallista liikennettä vuonna 2015. Niistä ainoa merkittävä oli Warwickin T. F. Greenin lentoasema, jolta lähti kalenterivuoden aikana noin 1 760 000 matkustajaa.
Amtrakin matkustajajunista Acela Express ja Northeast Regional kulkevat Rhode Islandin halki.
Satamia Rhode Islandissa on kuusi. Niistä suurin matkustajamäärältään on Newportin satama, jota käytti 37 500 risteilymatkustajaa vuonna 2015.
Väestö
Vuonna 2010 Rhode Islandin asukasluku oli Yhdysvaltain väestölaskentaviraston mukaan 1 052 567. Se oli 0,4 prosenttia enemmän kuin vuonna 2000.
Rhode Islandilla on prosentuaalisesti suurempi osuus amerikanitalialaisia ja amerikanportugalilaisia kuin millään muulla Yhdysvaltain osavaltiolla. Alueen italialaisperäinen väestö on keskittynyt Providencen kaupunkiin, portugalilaisperäinen väestö taas Bristolin piirikuntaan. Ranskalais-kanadalaisperäinen väestö on keskittynyt suurimmaksi osaksi Providencen piirikunnan pohjoiseen osaan, kun taas irlantilaista syntyperää olevat asukkaat omaavat vahvan edustuksen Newportin ja Kentin piirikunnassa.
Uskonnolliset ryhmät
Rhode Islandin osavaltion uskonnolliset ryhmät:
Prosentuaalisesti Rhode Islandissa asuu eniten katolilaisia Yhdysvaltain osavaltioista: vuoden 2015 tietojen mukaan 44 % osavaltion asukkaista oli katolilaisia.
Kulttuuri
Rhode Islandissa on kaksi historiallisesti merkittävää jo 1700-luvulla perustettua kirjastoa, Redwoodin kirjasto Newportissa ja Providence Athenaeum, joiden kokoelmissa on teoksia orjuuden ja valaanpyynnin historiasta.
Newport Jazz Festival on järjestetty vuodesta 1954. Klassista musiikkia edustavat Rhode Islandin filharmoonikot, Providencen ooppera, Rhode Island Civic Chorale and Orchestra ja Chorus of Westerly sekä useat pienemmät ryhmät.
Urheilu
Rhode Islandissa on kaksi urheilun ammattilaisjoukkuetta. Baseballjoukkue Pawtucket Red Sox ja jääkiekkojoukkue Providence Bruins. Molemmat ovat bostonilaisten huippuammattilaisjoukkueiden farmiseuroja. Amerikkalaisessa jalkapallossa Rhode Island kannattaa New England Patriotsia, jonka kotikaupunki on vain 29 kilometrin päässä Providencesta.
Yliopistojalkapallossa Brown Universitylla, Rhode Islandin yliopistolla, Bryant Universitylla ja Providence Collegella on edustusjoukkue NCAA:ssa.
International Tennis Hall of Fame sijaitsee Rhode Islandin Newportissa.
Jalkapallon maailmanmestaruuskilpailut 1998
Vuoden 1998 jalkapallon maailmanmestaruuskilpailut järjestettiin Ranskassa 10. kesäkuuta – 12. heinäkuuta.
Vuonna 1998 MM-lopputurnaukseen osallistui ensi kertaa 32 joukkuetta. Muita uudistuksia olivat kultaisen maalin käyttöönotto ja lisäajan näyttäminen avustavan erotuomarin elektronisella taululla. Turnauksen voitti kotijoukkue Ranska, joka kukisti loppuottelussa Brasilian maalein 3–0. Näin Ranskasta tuli seitsemäs maailmanmestaruuden voittanut maa. Kyseessä oli myös kuudes ja samalla viimeisin kerta, jolloin isäntämaa voitti mestaruuden.
Yhteenveto
Turnauksen avausottelussa hallitseva maailmanmestari Brasilia voitti Skotlannin 2–1. Alkulohkovaiheen yllätys nähtiin, kun Norja kaatoi Brasilian viime hetkien rangaistuspotkumaalilla ja eteni jatkoon. Suurin pettymys oli alkulohkoonsa jäänyt Espanja. Maailmanpoliittisista syistä huomiota herätti Iranin voitto Yhdysvalloista.
Neljännesvälierissä isäntäjoukkue Ranska voitti Paraguayn 1–0 jatkoajalla Laurent Blancin tehtyä MM-historian ensimmäisen kultaisen maalin. Toisen kierroksen puhutuin ottelu käytiin kuitenkin Argentiinan ja Englannin välillä. Ottelu muistetaan erityisesti Englannin Michael Owenin upeasta soolomaalista ja David Beckhamin ulosajosta. Argentiina eteni lopulta jatkoon rangaistuspotkukilpailun jälkeen ottelun päätyttyä 2–2.
Puolivälierissä Ranska voitti Italian rangaistuspotkuilla maalittoman tasapelin jälkeen. Brasilia puolestaan kaatoi Tanskan värikkäiden vaiheiden jälkeen 3–2. Alankomaat voitti Argentiinan 2–1 Dennis Bergkampin upealla viime hetkien maalilla. Turnauksen yllätysjoukkueeksi noussut Kroatia taas kaatoi Saksan 3–0.
Välierissä Ranska voitti Kroatian 2–1 Lilian Thuramin tehtyä maajoukkueuransa ainoat maalit. Toisessa välierässä Brasilia kaatoi Alankomaat rangaistuspotkukilpailun jälkeen. Ottelun varsinainen peliaika oli päättynyt 1–1 Alankomaiden Patrick Kluivertin tasoitettua viime hetkillä. Pronssiottelussa Kroatia voitti Alankomaat 2–1. Kroatian Davor Šuker teki ottelussa turnauksen kuudennen maalinsa ja voitti näin maalikuninkuuden.
Ennen loppuottelua suurta keskustelua herätti Brasilian tähtipelaajan Ronaldon saama mystinen sairauskohtaus. Ranska voitti loppuottelun vakuuttavasti maalein 3–0. Zinédine Zidane teki ensimmäisellä puoliajalla kaksi puskumaalia kulmapotkutilanteista. Kolmannen maalin viimeisteli aivan ottelun loppuhetkillä Emmanuel Petit. Ronaldo valittiin finaalitappiosta huolimatta turnauksen parhaaksi pelaajaksi.
Parhaat maalintekijät
6 maalia 5 maalia 4 maalia 3 maalia
Mäkkylä
thumb|250px|Mäkkylän asema Mäkkylä on pienalue Leppävaaran kaupunginosassa Espoossa, Helsingin rajan tuntumassa. Alueella oli 4273 asukasta vuodenvaihteessa 2016–2017. Mäkkylän alueen asuntokanta on kasvanut melko tasaista tahtia 1960-luvulta, ja suurin osa alueen rakennuksista on asuinkerrostaloja. Mäkkylässä on rautatieasema, Hesburger, Ammattiopisto Liven Leppävaaran toimipaikka, K-Supermarket, pienteollisuutta, kolme koulua, pari päiväkotia ja pallokenttä. Nokian toimitilat on purettu ja niiden tilalle rakennetaan kerrostaloasuntoja. Seututie 110 kulkee Mäkkylän läpi. Puustellinmäessä sijaitsee päiväkodin lisäksi kolme koulua: Postipuun koulu, Eestinmetsän koulu ja Ammattiopisto Live, Leppävaaran toimipaikka (ent. Näkövammaisten ammattikoulu).
Mäkkylän alueella on toiminut aiemmin kierrätyskeskus, joka on jälkeenpäin siirretty Matinkylään.
Rantaradan ja seututie 110:n eli Turuntien välissä sijaitsevassa toimistorakennuksessa toimi Raha-automaattiyhdistyksen (RAY) pääkonttori. Toimitalo saneerattiin vuonna 2004 aikaisemmin RAY:n teollisuustalona toimineeseen kiinteistöön.
Sikandar (vuoden 1941 elokuva)
Sikandar on vuonna 1941 ilmestynyt Sohrab Modin ohjaama ja tuottama intialainen Aleksanteri Suuresta ja kuningas Purusta kertova Bollywood-elokuva. Elokuvan juoni on kansallismielinen ja se oli aikanaan suuri menestys Intiassa.
Tuotanto ja vastaanotto
Sikandar oli ensimmäinen Aleksanteri Suuresta kertova elokuva. Elokuva on mustavalkoinen ja se sisältää esimerkiksi suuria joukkokohtauksia. Elokuvan tuotti ja ohjasi myös siinä näytellyt Sohrab Modi. Sen näyttelijät puhuvat hindiä.
Elokuva oli hengeltään nationalistinen. Se tehtiin Mahatma Gandhin johtaman Intian brittihallinnon vastaisen liikkeen aikana, sekä toisaalta myös toisen maailmansodan riehuessa. Sikandar eli Aleksanteri onkin elokuvan kuvauksen mukaan rauhan rikkoja ja kansojen tuhoaja. Häntä vastustavat intialaiset käyvät puolestaan oikeutettua taistelua vapautensa puolesta. Aleksanteri vertautuu katsojille brittien imperialismiin. Britit tekivät aikanaan 1800-luvulla Intiaa vallatessaan myös itse vertauksia Aleksanteriin.
Kansallismielisen mielialan vallitessa elokuvakin oli valtava menestys. Se dubattiin myös persiaksi. Vuonna 1965 ilmestyi Kedar Kapoorin ohjaama uusi värillinen versio Sikandar-e-Azam.
Julius Kuperjanov
Julius Kuperjanov (11. lokakuuta 1894 – 2. helmikuuta 1919) oli virolainen upseeri, joka johti pataljoonaa Viron vapaussodassa Kuperjanov saavutti mainetta hänen joukkojensa osallistuttua Tarton takaisinvaltaukseen tammikuussa 1919. Saman kuun lopussa Kuperjanovin joukot osallistuivat Pajun taisteluun, jossa Kuperjanov haavoittui kuolettavasti. Kuperjanovin johtama pataljoona nimettiin hänen mukaansa ja se osallistui muihin vapaussodan taisteluihin. Kuperjanovista tuli virolainen sankarihahmo hänen kuolemansa jälkeen 1920- ja 1930-lukujen aikana. Myös nykyisissä Viron maavoimissa on Kuperjanovin mukaan nimetty pataljoona.
Elämäkerta
Julius Kuperjanov syntyi tuolloisessa Pihkovan kuvernementissa Novorževin kihlakunnan Dubnovon Lehovossa 11. lokakuuta 1894. Kuperjanovin perhe oli kotoisin Tartonmaalta, jonne he muuttivat takaisin vuonna 1904. Julius opiskeli Tarton opettajaseminaarissa ja valmistui opettajaksi vuonna 1914.
Ensimmäinen maailmansota
Ensimmäisen maailmansodan sytyttyä Kuperjanov mobilisoitiin Venäjän keisarikunnan armeijaan. Ollessaan armeijassa Kuperjanov kävi vänrikkikoulun Pietarissa ja valmistui elokuussa 1915. Sodan aikana Kuperjanov johti venäläistä tiedusteluosastoa yleten lopulta luutnantiksi. Kuperjanov haavoittui kesällä 1917 ja liittyi haavoittumisensa jälkeen virolaisiin kansallisiin joukkoihin Tartossa. Virolaisia kansallisia joukkoja oli alettu perustaa keväällä 1917 Saksan keisarikunnan odotetun hyökkäyksen uhan kasvaessa. Kuperjanov kuului Tarton reservipataljoonaan ja nousi sen varakomentajaksi.
Viktor Kingisseppin ja Jaan Anveltin Virossa johtamat bolševikit olivat nousseet valtaan talvella 1917 ja valtaa alettiin siirtää paikallisilta itsehallintoelimiltä työläis- ja sotamiesneuvostoille.. Bolševikit päättivät alkaa toteuttamaan maanjakoa, mikä johti paikoittain yhteenottoihin suojeluskuntien ja punakaartien välillä. Tammikuun puolivälillä 1918 Tähtveressä Kuperjanovin johtama jouko suojeluskuntalaisia surmasi kyläneuvoston puheenjohtajan ja kaksi muuta neuvostolaista Bockin kartanolla. Punakaartilaisten saapuessa syttyi taistelu, jossa kuoli neljä kaartilaista. Suojeluskunta hajaantui kuitenkin yhteenoton jälkeen ja punakaarti otti vallan paikallisella kunnanvaltuustolla.
Saksalaisten jo pitkään odotettu hyökkäys kohti Viroa alkoi 18. helmikuuta 1918. Saksalaisten edetessä Venäjän armeijan jäänteet vetäytyivät lähes ilman vastarintaa. Virossa kansalliset joukot aloittivat toiminnan vallan ottamiseksi punaisilta, jotta saksalaisten saapuessa valta maassa olisi heidän käsissään. Tartossa hankkeeseen ryhtyivät 20. helmikuuta Kuperjanovin reservipataljoona ja Karl Eibundin suojeluskunta. Kapinoitsijat valtasivat Ülenurmen esikaupunkialueen, mutta yritys hyökätä Emajoen yli keskustaan torjuttiin. Saksalaiset saapuivat kaupunkiin 24. helmikuuta. Saksan miehitysaikana Kuperjanov johti salaa paikallista suojeluskuntaa.
Viron vapaussota
pienoiskuva|vasen|Kuperjanovin hautajaiset. pienoiskuva|Kuperjanovin muistomerkki Tartossa. Tilanne Viron valkoisten ja punaisten välillä oli jäätynyt saksalaismiehityksen aikana, mutta 11. marraskuuta Saksa solmi aselevon ja osapuolet valmistuivat saksalaisten vetäytymistä seuraavan valtatyhjiön muodostumiseen. Saksa antoi de facto -tunnustuksen Viron hallitukselle vallanluovutussopimuksella Riiassa 19. marraskuuta. Maata uhkasi kuitenkin bolševikien hyökkäys. Vladimir Leninin oli hallitus oli mitätöinyt Brest-Litovskin rauhansopimuksen 13. marraskuuta ja laajan rintaman hyökkäys kohti Viroa alkoi saman kuun lopussa. Kupejanov johti ensin marraskuussa perustamansa Tartonmaan suojelupataljoonaa ja myöhemmin Tarton vapaaehtoispataljoonaa. Myöhemmin tammikuussa 1919 pataljoonasta oli tehty Tarton sissipataljoona. Pataljoonansa komentajana Kuperjanov piti yllä ankaraa kuria kieltäen esimerkiksi alkoholin ja korttipelit alaisiltaan. Mainetta Kuperjanov sai hänen osallistuttuaan Tarton valtaukseen. 14. tammikuuta Kuperjanovin joukot ja valkoisten panssarijunat iskivät punaisia vastaan ajaen ne Äksistä ja Mustveen kartanolta. Panssarijunat ajoivat Tartoon, joka puhdistettiin punaisista nopeasti. 31. tammikuuta Kuperjanovin joukot ottivat yhdessä suomalaisten Pohjan Poikien kanssa osaa Pajun taistelun Kuperjanov haavoittui ja hän kuoli Tartossa 2. helmikuuta.
Kuperjanovin kuoleman jälkeen Tarton sissipataljoona nimettiin Kuperjanovin sissipataljoonaksi. Myöhemmin pataljoona laajennettiin rykmentiksi. Rykmentti otti osaa lukuisiin muihin vapaussodan taisteluihin. Kupejanovista tuli etenkin 1920- ja 1930-lukujen aikana virolainen sankarihahmo. Myös nykyiseen Viron armeijaan kuuluu Kuperjanovin mukaan nimetty pataljoona.
Cavalleria rusticana
Cavalleria rusticana on yksinäytöksinen Pietro Mascagnin säveltämä ooppera, jonka libreton ovat kirjoittaneet Giovanni Targioni-Tozzetti ja Guido Menasci Giovanni Vergan novellin perusteella. Oopperan ensiesitys oli 1890 Teatro Costanzissa Roomassa. Sitä esitetään usein kaksoisnäytäntönä Ruggero Leoncavallon säveltämän Pajatson kanssa.
Tapahtumapaikka ja -aika
Pääsiäinen, Sisilia
I Näytös
Santuzza etsii Turiddua, joka Lucian mukaan on lähtenyt naapurikylään. Santuzza ei usko Luciaa ja paikalle tuleva Alfio kertookin nähneensä Turiddun talonsa lähellä. Muiden poistuttua Santuzza kertoo Lucialle pelkäävänsä, että Turiddu haluaa edelleen Lolaa ja hylkää hänet. Turiddu kiistettyä Santuzzan syytökset, paikalle saapuu Lola rakkauslaulua hyräillen ja Turiddua viettelevästi katsellen. Turiddu ja Lola menevät kirkkoon.
Santuzzan rakkaus kääntyy vihaksi ja hän paljastaa aavistuksensa Turiddun ja Lolan salaisesta suhteesta Alfiolle, joka päättää kostaa Turiddulle.
Kirkonmenojen jälkeen Turiddu kutsuu muita juomaan viiniä. Turiddu ojentaa viiniä myös Alfiolle, joka kieltäytyy juomasta. Miehet syleilevät toisiaan ja Alfio puree kaksintaistelun merkiksi Turiddua oikeaan korvaan. Turiddu pyytää äitiään pitämään hyvää huolta Santuzzasta, jos hän ei palaisi elävänä. Turiddu ja Alfio lähtevät metsään ja jonkin ajan kuluttua kaikki kuulevat naisen huutavan: ”Turiddu on tapettu!”
Tiina Lymi
Tiina Inkeri Lymi (s. 3. syyskuuta 1971 Tampere) on suomalainen Jussi-palkittu näyttelijä, ohjaaja, käsikirjoittaja ja kirjailija.